b'\n_START_ARTICLE_\nMisery (1990.)\n_START_SECTION_\nRadnja\n_START_PARAGRAPH_\nPaul Sheldon je pisac vrlo uspje\xc5\xa1nog serijala romana "Misery". Nakon \xc5\xa1to doti\xc4\x8dni pisac do\xc5\xbeivi prometnu nezgodu, spa\xc5\xa1ava ga \xc5\xbeena po imenu Annie Wilkes. U prometnoj su mu se ozljedile noge i on ne mo\xc5\xbee hodati. Na po\xc4\x8detku se \xc4\x8dini kako Annie, koja se predstavlja kao medicinska sestra, \xc5\xbeeli Paulu sve najbolje. Ona mu donosi lijekove protiv bolova, hrani ga i ne prestaje pri\xc4\x8dati kako je njegova najve\xc4\x87a obo\xc5\xbeavateljica. No, uskoro postaje jasno kako je Annie psihi\xc4\x8dki nestabilna osoba. Nakon \xc5\xa1to uz Paulovo dopu\xc5\xa1tenje pro\xc4\x8dita njegov trenutni, neobjavljeni rukopis (koji nije vezan uz Misery serijal), ona postaje razo\xc4\x8darana i ljuta zbog toga \xc5\xa1to ne mo\xc5\xbee shvatiti kvalitetu njegovog trenutnog rada i zbog toga \xc5\xa1to fanati\xc4\x8dno obo\xc5\xbeava serijal Misery koji je namijenjen \xc5\xa1irokoj publici._NEWLINE_Tijekom njegovog boravka u ku\xc4\x87i Annie Wilkes, na kioske izlazi najnovija knjiga Misery serijala (Miserino dijete), knjiga koju Annie s velikim \xc5\xbearom po\xc4\x8dinje \xc4\x8ditati i ne znaju\xc4\x87i kako ova knjiga (pa i cijeli serijal) zavr\xc5\xa1ava Miserinom smr\xc4\x87u. Nakon \xc5\xa1to se izvi\xc4\x8de na Paula, ona mu donosi njegov neobjavljeni rukopis i kutiju \xc5\xa1ibica, te ga natjera na paljenje svoje knjiga._NEWLINE_Sljede\xc4\x87eg dana ona mu donosi ma\xc5\xa1inu za pisanje i papir potreban za nju, te mu govori kako mora ispraviti knjigu i vratiti Misery u \xc5\xbeivot. Tijekom ovog razgovora Paul primje\xc4\x87uje pribada\xc4\x8du na podu, nakon \xc4\x8dega govori Annie kako ne mo\xc5\xbee pisati na ovom papiru jer se na njemu mulja tinta. Ubrzo potom ljutita Annie odlazi nazad u grad po novu vrstu papira, \xc5\xa1to Paul koristi kako bi ugrabio pribada\xc4\x8du s kojom potom otklju\xc4\x8dava vrata. Ipak, pribada\xc4\x8da mu ne poma\xc5\xbee, jer otkriva kako nema kamo pobje\xc4\x87i, stoga umjesto bijega on po\xc4\x8dinje raditi na novoj knjizi._NEWLINE_Ne\xc5\xa1to poslije, on uspjeva iza\xc4\x87i iz svoje sobe i istra\xc5\xbeiti ku\xc4\x87u, u kojoj pronalazi bilje\xc5\xbenicu sa isje\xc4\x8dcima koji upu\xc4\x87uju na to da je Annie osu\xc4\x91eni serijski ubojica. Nakon toga on odlazi nazad u svoju sobu, u kojoj se budi usred no\xc4\x87i tek da bi uspio vidjeti kako Annie ubrizgava u njega nekakvu teku\xc4\x87inu koja ga omamljuje. Sljede\xc4\x87eg jutra Paul otkriva kako ga je Annie, koja mu tada priznaje kako je saznala da je izlazio izvan svoje sobe, vezala za krevet. Ubrzo potom, ona mu lomi no\xc5\xbene zglobove kako ne bi mogao pobje\xc4\x87i (U knjizi, ona mu odre\xc5\xbee stopalo.). U me\xc4\x91uvremenu, dok mnogi ljudi pretpostavljaju kako je Paul mrtav, lokalni policajac sumnja da je on jo\xc5\xa1 uvijek \xc5\xbeiv i slijedom raznih tragova dolazi do Annie. Annie uo\xc4\x8dava policaj\xc4\x8dev dolazak, te brzo onesvije\xc5\xa1tava Paula i odvla\xc4\x8di ga u sobu. Nakon relativno kratkog traganja, policajac pronalazi Paula, no ubrzo potom biva ranjen nekoliko puta od strane Annie._NEWLINE_Nedugo potom Annie izjavljuje ljubav Paulu i govori mu kako moraju zajedno umrijeti. Primjetiv\xc5\xa1i na podu do sebe nekakvu teku\xc4\x87inu za upalja\xc4\x8d, Paul uspjeva nagovoriti Annie da ga prvo pusti da zavr\xc5\xa1i knjigu. Annie potom odlazi po njegova kolica, \xc5\xa1to on koristi za spremanje boce sa teku\xc4\x87inom u svoje hla\xc4\x8de. Nakon \xc5\xa1to zavr\xc5\xa1i knjigu Paul tra\xc5\xbei od Annie da mu donese cigaretu, \xc5\xa1ibice, \xc4\x8da\xc5\xa1u i bocu \xc5\xa1ampanjca. Potom joj jo\xc5\xa1 govori kako treba donijeti dvije \xc4\x8da\xc5\xa1e. Za vrijeme njenog odsustva Paul zalijeva rukopis teku\xc4\x87inom za upalja\xc4\x8de i pali \xc5\xa1ibicu. U trenutku njenog ulaska u sobu Paul pali knjigu, \xc5\xa1to Annie potpuno izbezumljuje. Nakon krvave borbe, Paul uspjeva ubiti Annie. Osamnaest mjeseci kasnije, Paul je prona\xc4\x91en i njegova nova knjiga do\xc5\xbeivljava veliki uspjeh (Paul je zapalio gomilu praznih papira a ne svoj rukopis). Paul priznaje kako mu se Annie jo\xc5\xa1 uvijek s vremena na vrijeme pojavljuje pred o\xc4\x8dima. Film zavr\xc5\xa1ava tako \xc5\xa1to konobarica govori Paulu: "..ja sam va\xc5\xa1a najve\xc4\x87a obo\xc5\xbeavateljica"'